Alan Kurdî
Alan Kurdî (jdb. 24 ê kanûna pêşîn a 2012, li Kobanî, Sûrî Rojavaya Kurdistanê, Sûrî - m. 2ê îlona 2015, Bodrum, Tirkiye) zarokê penaber ê kurd ji Kobaniya Rojavaya Kurdistanê bû. Ev zarokê 3 salî li gel birayê xwe yê 5 salî Xalîb û dayika xwe Rihanê di nav ava deryaya Spî de xeniqîn û cenazeyên wan ketin qiraxê bajarê Bodrumê (Tirkiye). Dengvedana mirina Alan, ne tenê li ser torên civakî lê di medyayên cîhanî de jî pir deng vedaye û di navdartirîn rojname û dezgehên ragihandina cîhanî de jî Alan bûye manşet û nûçeya herî pêş.